paragraph_text: Gubitak podataka nije isto što i nedostupnost podataka koja se može pojaviti zbog pada mreže ili sustava. Iako su sličnih učinaka, nedostupnost podataka je privremena, dok gubitak može biti trajan. Gubitak podataka također treba razlikovati od istjeka podataka iako se to ponekad naziva gubitkom. Istjek podataka odnosno sigurnosni proboj može biti i gubitkom, ako su nosači podataka koji su sadržavali osjetljive podatke izgubljeni a da ih je pri tome prisvojila neka druga (neprijateljska) strana. No, istjek može rezultirati krađom informacije, a da izvorni vlasnik nije ostao bez te iste informacije.